Долбоор

КЫРГЫЗ РЕСПУБЛИКАСЫНЫН

МИНИСТРЛЕР КАБИНЕТИНИН ТОКТОМУ

Кыргыз Республикасынын Өкмөтүнүн 2012-жылдын 18-декабрындагы № 839 “Консулдук кызмат көрсөтүүлөр үчүн алынуучу каражаттар жөнүндө” токтомуна өзгөртүүлөрдү киргизүү тууралуу

“Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык, Кыргыз Республикасынын чет өлкөдө жүргөн жарандарына жагымдуу шарттарды түзүү максатында, Кыргыз Республикасынын Министрлер Кабинети токтом кылат:

 1. Кыргыз Республикасынын Өкмөтүнүн 2012-жылдын 18-декабрындагы № 839 “Консулдук кызмат көрсөтүүлөр үчүн алынуучу каражаттар жөнүндө” токтомуна төмөнкүдөй өзгөртүүлөр киргизилсин:

 жогоруда аталган токтом менен бекитилген консулдук кызмат көрсөтүүлөр үчүн алынуучу каражаттардын ставкаларында:

 -2-тиркемеде көрсөтүлгөн таблица төмөнкүдөй мазмундагы 12-сап менен толукталсын:

|  |  |  |  |
| --- | --- | --- | --- |
| **№** | **Консулдук кызмат көрсөтүүлөрдүн аталышы** | **Консулдук кызмат көрсөтүүлөр үчүн алынуучу каражаттар-дын ставкасы, сом менен** | **Консулдук кызмат көрсөтүүлөр үчүн алынуучу каражаттар-дын ставкасы, АКШ долл. менен** |
| 12 | Улуттук жана эл аралык айдоочулук күбөлүктөрдү алмаштыруу |   | 30  |

 Консулдук кызмат көрсөтүүлөр үчүн алынуучу каражаттар жөнүндө Жободо:

 - 21-пунктунун 2-пунктчасындагы “ошондой эле электрондук” деген сөздөр алынып салынсын.

 3. Ушул токтом расмий жарыяланган күндөн тартып жети күн өткөндөн кийин күчүнө кирет.

**Кыргыз Республикасынын**

**Министрлер Кабинетинин**

**Төрагасы У.А.Марипов**